IISRAEL RÄÄGIB
President Obama Iisraelis 20.-22.03.2013
Kogu Iisraeli riigi eksistentsi ajal
on USA olnud selle usaldusväärseim sõprusriik ja liitlane.
Tänases saates käsitleme USA-Iisraeli suhteid
president Obama visiidi järellaineis.
2013. a märtsis külastas USA president Barack Obama
esimest korda ametlikult Iisraeli.
Oma esimesel ametiajal Obama Iisraeli ei külastanud
ja mõnedel juhtudel isegi näis,
et ta töötas Iisraeli valitsuse huvide vastu.
-Tere tulemast! - Tänan, tänan. Rõõm olla siin.
- Kuidas läheb, sõber? - Hästi. - Rõõm kohtuda. - Aitäh.
Kõigest hoolimata ootas Obamat Iisraelis innustunud vastuvõtt,
eriti kui ta rääkis korduvalt soojalt ja aupaklikult Iisraeli rahvast.
Küsisime Jeruusalemmas Machane Yehuda turul inimestelt,
mida nad Iisraeli-USA sõprusest arvavad.
- Kas Iisraeli-USA suhted on sinu meelest paigas,
või on tegemist vaid huvidega?
- Kui Iisraeli riik sündis, oli USA esimesena toetamas
ja hääletas meie iseseisvuse eest.
Meil on kümneid aastaid head suhted olnud.
Usun, et need jätkuvad.
Muidugi võib USAs tõusta president,
nagu kunagi vaarao, kes Joosepist midagi ei teadnud.
Loodetavasti seda ei juhtu.
- Kas usaldad Obamat ja USAd?
- Usaldan, nagu siiamaalegi.
- Kas usaldad USAd kriisiolukorras?
- Hetkel usaldan, kuigi Obama esimesel ametiajal
ei näinud see päris kindel olevat.
- Usaldan neid palju rohkem kui nii mõndagi teist riiki.
Loodan, et USA jääb maailma jõuriigiks.
- Paljude meelest on USA alati meiega ja muretseda pole põhjust.
- Ma ei usu, et võime öelda seda mis tahes riigi kohta.
Dan Diker on USAst Iisraeli kolinud juut.
Ta on USA-Iisraeli suhete ekspert.
Ta töötas varem Maailma Juudi Kongressi peasekretärina.
See koondab erinevaid ühendusi,
kes seisavad maailmas juutide huvide eest.
Dan Diker on tuntud Iisraeli välis- ja julgeolekupoliitika kommentaator.
Iisrael ja USA on lähedased sõbrad,
nagu üks pere.
Meil on sarnased juudi-kristlikud traditsioonid
ja ühised strateegilised huvid.
Meie rahvad koosnevad pioneeridest, keda innustab vabaduse ideaal:
üksikisiku vabadus ja ühiskonna nõrgemate sektorite vabadus.
Need on iisraellaste ja ameeriklaste ühised väärtused.
Kui USA trükib oma müntidele teksti: Usaldame Jumalat,
on jutt juutide Jumalast.
Iisraelil pole maailmas USAst paremat sõpra.
Lisaks ühistele väärtustele aitavad lähedastele suhetele kaasa
ka riikide praegused ühised huvid.
Iisrael ja USA on tugevalt ühte liidetud
mõlema pühendumises edendada Lähis-Ida stabiilsust
ja regiooni tugevdamist praegusel segasel ajal.
Mõlemad riigid teadvustavad, et radikaalse islami põletusmärk
ähvardab kõiki Lähis-Ida elanikke.
Näib, et just Iisrael ja USA on need,
kes kõigi vaba ja mittevaba maailma riikide seas,
on valmis võitlema eesrindel vabaduse eest.
Kuue päeva sõjast peale on USA toetanud Iisraeli ka majanduslikult.
Viimasel ajal on Iisrael saanud igal aastal USA-lt
2 miljardi euro väärtuses sõjavarustust.
Iga iisraellane, Iisraeli valitsus
ja iga selle peaminister hindab kõrgelt
USA-lt saadavat otsest ja kaudset sõjalist ja strateegilist abi.
Kõik USA-lt saadav toetus pole avalik teave
ja see ei jõua rahvusvahelisse meediasse.
Lisaks relvastusabile tehakse ka luure- ja muud koostööd.
Stabiilne Lähis-Ida on oluline tegur USA majanduse jaoks.
Iisraelist on saanud eesliini võitleja kõiges,
mis puudutab ameeriklaste põhihuve ja strateegiat
USA energiamajanduse ja julgeoleku tagamisel.
Nad teadvustavad, et sõprusriigi ja liitlasena
peab Iisrael seda võitlust kõigil nendel rinnetel.
USA viimatised majandusraskused
pole Iisraelile antavat toetust seni mõjutanud.
Loodame ja palvetame, et see maailma võimsaim riik
ja suurim majandusjõud ei ütle, et neil pole enam vahendeid.
USA majandus on sipelnud viimased 5-6 aastat
tõsiselt halvava majanduslanguse ja valulise taastumise küüsis.
Iisraelil aga õnnestus säilitada tasakaalus majandus
ja ta pidas rahvusvahelises majandustormis hästi vastu
tänu eelmisele rahandusministrile Yuval Steinitzile.
Nelja aasta eest, kui Netanyahu alustas oma teist ametiaega,
ütles ta, et Iisrael teeb samme majandusliku sõltumatuse suunas.
Mitmetel strateegilistel põhjustel
Iisraeli ja USA majandushuvid kattuvad.
Majandusabi jätkub, kuna tihti on selle jätkumine
ka USA huvides.
Enne president Obama riigivisiiti polnud Iisrali avalik arvamus
Obama suhtes just eriti positiivselt meelestatud.
Üheks põhjuseks oli see, et ta polnud Iisraeli külastanud,
kuigi käis naaberriigis Egiptuses.
Teiseks põhjuseks oli tema avaldus, et Iisrael peaks naasma
eeltingimusena rahuleppele palestiinlastega 1967. a piiridele.
Obama märtsikuine visiit muutis siiski tema populaarsust
Iisraeli rahva seas.
- Mida arvasid Obama visiidist?
- Hindasin teda juba varem, kuid visiidi ajal hakkas ta nii mulle
kui paljudele teistele iisraellastele veel rohkem meeldima.
Ta oleks võinud kauemaks jääda.
- Obama visiit andis Iisraelile jõudu.
Vaatamata halbadele suhetele Netanyahuga tuli ta Iisraeli toetama.
Väga kasulik visiit.
President Perese väitel on Obama Iirsaeli tugevalt toetanud,
nii majanduslikult kui sõjaliselt.
- Obama tuli siia Netanyahule kohta kätte näitama.
Ta käskis oma asjadega tegeleda, ja peaminister sai ilmselt aru.
- Mulle väga meeldis tema kõne. Ta oli väga atraktiivne.
Ta kiitis meid ja seda on alati tore kuulda.
- Ta on rokkstaar. Võlus kõik ära ja kasvatas oma populaarsust.
Oli muidugi tore kuulda, et meie selja taga on suurvõim
ja näiliselt parim sõber.
- Näiliselt? - Kõik on vaid sõnad ja visiit oli suurepärane show.
Saame näha, mis tegelikult juhtub.
Bryan Jones on USAst pärinev kristlane
ja ajalehe Israel Today poliitikatoimetaja.
Israel Today on messiaanlike juutide väljaantav ajaleht,
mis on mõeldud maailma usklikele.
Bryan on jälginud USA-Iisraeli suhete arenemist
ja tema meelest on veel üks põhjus, mis on Iisraelis
president Obama suhtes kahtlusi tekitanud.
Arvan, et paljusid iisraellasi mõjutas algul USAs levinud arusaam,
nagu oleks Obama moslem, või et tal on vähemalt moslemitaust.
Seda võimendas tema Kairos peetud islamimeelne kõne.
Arvati, et ehkki ta pole moslem, on ta palju mõistvam
Iisraeli-vastaste moslemite suhtes kui ükski varasem president.
Obama visiit oli väga tark käik.
Ta saavutas kõik, milleks ta tuli.
Ta võitis enda poole tavaiisraellaste südamed.
Olen elanud Iisraelis 15 aastat, mitme USA presidendi ametiajal.
Esimest korda olid iisraellased USA presidendi suhtes umbusklikud.
Esimesel ametiajal esines konarusi, kuid arvan,
et see johtus halbadest nõuannetest, mida Obama mõnedelt oma abidelt sai.
Need ei kirjeldanud ehk Obama enda arvamusi Iisraeli kohta.
Tal õnnestusid kiitvad avaldused, kus ta mitte üksnes ei toetanud Iisraeli,
vaid tunnustas ka juudiriigi õigust maale
ja riigi taassünni olulisust.
Tal õnnestus võita paljude iisraellaste poolehoid.
Eesmärgiks oli muidugi ligi kaks sugupõlve kestnud
rahuprotsessi elustamine vastavalt USA plaanile.
Kuid tal õnnestus siiski võita paljude iisraellaste isiklik usaldus.
Härra president, iisraellastel on au Teid oma maal vastu võtta.
Ütleme südamest 'tere tulemast' ja hindame teie sõprust.
Jagame teie lootust, et Lähis-Ida võib tulevikus nautida vabadust,
heaolu ja rahu.
Härra president, tere tulemast Iisraeli!
Viimased neli aastat on räägitud palju president Obama
ja Iisraeli peaministri Benjamin Netanyahu suhetest.
Obama Iisraeli-visiidi ajal näisid nad väga hästi läbi saavat.
Obama ja Netanyahu on mõlemale maale olulistes strateegilistes küsimustes
teineteisele palju lähemal kui arvatakse.
Obama ütles isegi pressikonverentsil, et Iisraeli ja USA vahel
pole erimeelsusi praegusele, pingsalt tuumarelva taotlevale
Iraani juhtkonnale vastu seismises.
USA ja Iisraeli seisukohad ühtivad ka pürgimuses
peatada radikaalse islami levik.
Iisrael ja USA teevad koostööd ka rahuprotsessi osas.
Rahuprotsessis on meil teatud erinevusi lähenemisviisides.
Kui palestiinlaste teema välja arvata,
aktsepteerivad mõlemad mehed teineteise seisukohti.
Strateegilistes küsimustes on seisukohad väga sarnased.
On hea taas Iisraelis olla.
On au siin viibida, kui valmistute veetma vaba
ja iseseisva Iisraeli riigi 65. aastapäeva.
Kui astun selle maa pinnale,
käin koos teiega juutide ajaloolise kodumaa pinnal.
Juba 3000 aastat tagasi asustasid ja harisid juudid seda maad
ja palvetasid siin Jumala poole.
Pärast sajanditepikkust maapagu ja kirjeldamatut tagakuisu
tähendas Iisraeli juudiriigi rajamine ajaloos ainulaadset taassündi
ja vabanemist.
Iisraeli ja USA suhteid mõjutavad ka teatud religioossed seigad.
Evangeeliumikristlaste suur hulk
mõjutab selgelt USA presidendi hoiakut Iisraeli suhtes.
Usklikele on Iisraeli riigi taassünd piibellik teema.
See mõjutab nende elu ja valimiskäitumist
nagu mis tahes muu moraaliküsimus.
Minu meelest mõjutab see vägagi USA valimistulemusi.
Mõlemad parteid investeerivad pro-Iisraeli valijaskonda palju aega.
See on hämmastav, kui mõelda Iisraeli suurusele
ja selle majanduslikule või muule mõjule
maailma mastaabis. Vaatamata edule on Iisrael imeväike.
Ja maailma supervõimu kaks parteid võitlevad igal võimalusel
pro-Iisraeli publiku soosingu eest.
Viimastel valimistel pidasid mõlemad kandidaadid kõnesid,
mis olid pea täielikult Iisraelile toetamisele pühendatud.
Oleme üha teadlikumad sellest, et 600 miljonit usklikku kristlast
on Iisraeli parimad olemasolevad sõbrad
erinevais maailma paigus elavate juutide kõrval.
USAs on tugev ja poliitiliselt hästi organiseerunud valijaskond.
USAs on 65 - 75 miljonit evangeeliumikristlasest valijat.
Maailma Juudi Kongressi peasekretärina töötades
kõnelesin Jeruusalemmas kristlikel lehtmajapühade pidustustel.
Oli väga liigutav jagada juutide Sukkoti ehk lehtmajade püha
Jeruusalemmas koos 5000 innuka, Iisraeli toetava kristlasega.
Bryan Jones püüab tõlgendada Lähis-Ida sündmusi
ka piibellikust perspektiivist.
Tema meelest võivad USA edu ja õnnistus lõppeda,
kui USA lakkab Iisraeli toetamast.
USA oli esimene riik, mis Iisraeli ÜROs tunnustas.
Sellest peale on USA olnud Iisraeli tugevaim liitlane
ja toetanud seda nii majanduslikult kui diplomaatiliselt.
Suur osa USA rahvast toetab Iisraeli palves ja muudmoodigi.
Usun, et see on USA-le õnnistuseks olnud,
kuigi see pole kindlasti ainus õnnistuse allikas.
Kui USA lakkab Iisraeli toetamast,
võetakse ära ka see õnnistus.
Suurbritannia elas oma kuldaega,
kui nad toetasid juute ja nende rahvusliku kodumaa sündi.
Ühendkuningriik oli oma võimu tipus.
Kui nad pöördusid juutide naasmise vastu siia maale,
hakkas impeerium lagunema.
Sarnane areng võib tabada ka USAd.
Ja veel üks seik -
president Obama tegi oma visiidi ajal suuri avaldusi Iisraeli toetamise,
Iisraeli õiguste ja sideme kohta selle maaga.
Ometi on Obama tegevus ja paljude teiste ameeriklaste tegevus
Iisraeli toetamine loomuliku liitlasena,
kuna meie ühiskonnad rajanevad samadel demokraatlikel
ja juudi-kristlikel väärtustel.
Teine asi on uskuda sellesse, et Jumal on andnud tõotuse,
mille täitumist me näinud oleme.
Kui me ei toeta tõotuste täitumist, paneme vastu Jumala tegevusele.
Asi on Jumala Sõna toetamises.
Enamus ameeriklasi toetab Iisraeli lihtsalt loomuliku liitlasena.
Juba aastakümneid on Iisrael toetunud julgeolekuküsimustes USA toetusele.
Israel Today korraldas küsitluse, millele Iisraeli rahvas loodab?
Esitasime küsimuse: Kellele sa Iisraeli pääsmises loodad?
Valikvastusteks olid Jumal, USA, IKJ (Iisraeli Kaitsejõud).
Olid veel mõned küsimused.
Paljud ütlesid, et loodavad USA-le ja selle Lääne liitlastele.
Palju suurem osa, ja eriti noored, vastasid: Jumal.
Nad uskusid Jumala kaitsesse, mitte Lääne pakutavale julgeolekule.
Jumal tegutseb siin täiesti ilmselt, eriti nüüd,
pärast Araabia kevade järgset vägivallalainet meie piiride taga.
Iisrael on suure hulga rünnakute objekt,
ja tsiviilelanikud on alati lihtne sihtmärk.
Iisraeli poolel on kahjud minimaalsed olnud.
Novembris 2012 tulistati Gazast üle 1000 raketi.
Inimohvreid oli mõni üksik, kuigi igaüks neist on tragöödia.
Süürias on väike hulk rünnakuid tekitanud sadu inimohvreid.
Selle ees ei saa silmi sulgeda.
Tuleb jõuda järeldusele, et Jumal kaitseb seda maad.
Küsimus sellest, kes kaitseb Iisraeli ja kes USAd,
meenutab mulle lugu Moosesest, kes rahva Egiptusest välja juhtis.
Vahetult enne seda, kui ta Jumala käsul Punasesse merre astus,
palus ta Jumalal Iisraeli rahvas päästa.
Toora järgi vastas Jumal talle:
Miks sa mind palud? Astu vette ja mine merest läbi!
Ja nii ta tegigi.
Juudid on kinni haaranud võimalusest end ise kaitsta.
Iisraellaste moto on alati olnud: kaitseme end ise.
Teeme seda, teades, et Jumal valvab meid ja aitab meid.
Aitame end ise nii palju kui võimalik,
ja samas palume Jumalal end juhtida, käia koos meiega
ja anda meile jõudu vaenlaste võitmiseks,
et saavutada vabadust, mida meie ja meie sõbrad Euroopas ja USAs
on inimkonna algusest peale palunud.
Küsisime Machane Yehuda turul inimestelt,
kas nad loodavad USA, kaitsejõudude või Jumala abile.
- Usume Jumalat ja teame, et Tema valvab meid ülaltpoolt.
Tema valvab meie üle ning armee ja rahvas on Tema saadikud.
Kui satume raskustesse ja hätta, hüüame: Jumal, aita meid!
Usume Temasse ja loodame parimat.
- Kes meid kaitseb: armee, USA või Jumal?
- Kõik kolm koos, ma arvan.
- Kes kaitseb Iisraeli: armee, USA või Jumal?
- Ilmselt kõik.
- Kes kaitseb Iisraeli rahvast: armee, USA või Jumal?
- Jumal muidugi, kuid armee ja rahva ühise jõu kaudu.
Inimestel on oluline teada, et kõik tuleb ülalt.
Usklikud ütlevad: Kui Jumal ei kaitse, valvavad valvurid ilmaasjata.
Armeed on vaja, kuid peab teadma, kust meie jõud lähtub.
Sa vöötad mind rammuga sõja jaoks. - Laul 18:39
Meie lootus on Jumalas.
Tõlge: Monika Jaaguri